Избирачица/34
ЧЕТРНАЕСТА ПОЈАВА

ТИМИЋ, ТИМИЋКА, МИЛИЦА, САВЕТА, ШТАНЦИКА, БРАНКО и пређашњи

СВИ (што долазе): Шта је Малчики?
МАЛЧИКА: Није ништа! Изненадан, пријатан потрес мало ме је збунио!
СВИ: Потрес?
ТОШИЦА: Да, господо, јер овај час поклонила ми је моја слатка Малчика своју руку!
СВИ: Истина?
МАЛЧИКА: Тако је, господо!
ТИМИЋКА: Исто тако имам част и ја представити господина Штанцику као заручника моје ћерке Милице.
СВИ: Дакле двоје сватова!
МАЛЧИКА: Троје, господо!
СВИ: Троје?
МАЛЧИКА: Да! Трећи је пар господин Бранко и моја сестра Савета.
САВЕТА: Малчика!
МАЛЧИКА: Ја све знам и радујем ти се од свега срца!
БРАНКО (полагано): Хвала вам, Малчика!
МАЛЧИКА: И тако се све сретно свршило! (Публици.) Да ли увек тако бива? Ја сам бирала и нашла сам пара али на позорници; у животу чешће се догађа да избирач нађе отирач!

ПАДА ЗАВЕСА

Избирачица